
PERILLUSTRES  , AC  GENEROSISSIMI  ACADEMIAE  L UG- 
DUNO-BATAVAE  CURATORES! 

MAGNIFICE  RECTOR! 

QUI  JURI  DICUNDO  IN  HAC  URBE,  ET  AGRIS  CIRCUM- 
JACENTIBUS PRAEESTIS,  QUIQUE  HUIC  COLLEGIO  aB 
ACTIS  ES,  VIRI  GRAVISSIMI! 


AMPLISSIME  CIVITATIS  CONSUL,  CAETERIQUE  MAGIS- 
TRATUS, QUIQUE  HIS  A CONSILIIS  ESTIS  VEL  ABAC- 
TIS, VIRI  NOBILISSIMI. 


QUARUMVIS  DISCIPLINARUM  PROFESSORES, 
R I S S I M I ! 

VIRI  CLA- 

VARIARUM'  ARTIUM  et  LINGUARUM  LECTORES  PERI- 
TIS SI  MI! 

VERBI  DIVINI  MINISTRI,  PLURIMUM  VENERANDI! 

QUARUMVIS  ARTIUM  ET  SCIENTIARUM  DOCTORES,  VIRI 
CONSULTISSIMI! 

JUVENES  ACADEMICI,  PARENTUM,  PATRIAE,  ET  HU- 
MANITATIS  SPES,  NOSTRA  CURA,  NOSTER  HONOS! 

VOS  DENIQUE  SIVE  CIVES,  SIVE  HOSPITES,  SUO  QUI- 
QUE LOCO,  SIVE  NATALIUM  SPLENDORE,  SIVE  MU- 
NERI BU  S , S 1 VE  DO  C TRIN  A SPECTABILES,  AUDITORES 
EXOPTATISSIMI! 


oi  verum  est  Medicinae  Parentis  effatum , » Artem  longam , vitam  brevem  , 
» occasionem  celerem , experimentum  periculosum , judicium  vero  difficile  es- 
w se”  non  est  quod  miremur , Medicinae  Theoriam , partemque  ejus  practi-. 
cam.  Theoriae  filiam,  ab  eo  tempore,  quo  artis  formam  Medicina  adepta 
fuit,  multis,  variisque  conversionibus,  et  metas chematismis  obnoxiam  fuis- 
se , ejusque  aedificium , aeque  minus  ac  aliarum  Scientiarum , ex  naturae  ob- 
servatione petitarum,  inconcusso  fundamento  superstructum  fuisse  , ita  ut 
Historiae  Medicae  Cultores  diversas,  imo  plane  oppositas  vias  observantes, 
per  quas  ad  eundem  scopum  Artis  Magistri  tendere  conabantur , saepenume- 
ro  Senecae  Philosopho  assentiri  fuerint  coacti , asseveranti  » Nihil  tam  ab- 
» surdum  esse , quin  aliquando  aut  dictum , aut  factum  , aut  excogitatum 
w fuerit  ab  aliquo  Philosophorum.” 

Hoc  phaenomenon  si  animo  non  praejudicato  consideramus , ejus  causam 
et  originem  in  humani  ingeniPfflabecillitate , et  in  novi  quid  semper  moliendi 
prurigine  fundatas  reperiemus. 

Simplici  enim  Legum  Naturalium  observatione  non  contenta  superba  ho- 
minum industria  compositum,  inextricabile,  et  supra  vulgi  Medicorum  cap~ 
tum  positum,  in  Theoriam  artis,  ex  hac  vero  in  ipsam  Praxin  intrudere 
conata  fuit,  et  Medicinam,  Artem  plane  divinam,  omni  certitudine  orbavit,' 
et  ad  Scientias  versatiles  consilio  malesano  ablegavit ; 

Qualem  errorem , ne  dicam  flagitium  nec  sine  Scientiae  detrimento , nec  si- 
ne aegrorum  damno  perpetratum  fuisse , omnes  mecum  lugent  Boni.  Pleni  sunt 

illius  erroris  plurimi  Theoreticorum  et  Practicorum  inde  a Galeno  libri 5 ple- 
na horum  exemplorum  Annalium  Medicorum  vetustas : plena  horum  in  con- 
traria ruentium  Medicorum,  vel  nostri  aevi  artis  salutiferae  Historia. 

Testes  sunt  Galenistarum;  Aristo telicorum,  Cartesianorum  , Stahlianorum , 
de  le  Boe  Sylvii  asseclarum , Brownii  verorum  vel  falsorum  Discipulorum  la- 
bores : testes  sunt  reccntiorum  molimina , Naturalis , quam  vocant , Philo- 
sophiae, praeeuntibus  Fichtio  et  Schellingio,  in  Medicinam  influentem  digni- 
tatem , quavis  opera  tuentium ; ut  recentioris  scholae  Italicae  dogmata  , de 
stimulantibus,  et  contrastimulantibus , et  recentissimam  Broussavii,  famo- 
sissimi inter  Gallos  Medici , doctrinam  de  febribus  essentialibus  taceam ; quo- 
rum omnium  placita  inter  se  ita  pugnant , ut  quod  hic  ad  naturae , tam 
sanae , quam  aegrotantis  phaenomena  explicanda  excogitet , vel  ad  eandem , 
morbis  oppressam  opitulandam  laudet,  hoc  ille  aegrae  mentis  somnia  ha- 
beat, et  uterque  adversariorum  methodo  practicae,  si  non  ignorantiae,  im- 
becillitatis certe  famam  inurat. 

Miror , si  summus  Noster  Boerhaevius  ^ ex  beata  coelitum  sede  ad  nos  re- 
deat, et  fata,  quae  Medicina  inde  ab  obitu  suo  passa  fuit,  cognoscat,  anne 
ea , qua  erat  veri , simplicisque  perspicientia  et  praejudicationis  horrore , my- 
riades inventionum , quibus  Medicina,  artesque,  et  Scientiae,  quae  Medicinae 
cultores  ornant , ditatae  fuerunt , non  semper  artis  pomaeriis  extendendis,  sed 
ejus  horto  loliis,  et  dumetis  conspurcando  inserviisse  indignabundus  proclamet! 

Sed  consolatur  nos , et  demissum  animum  erigit  blanda  cogitatio , in  Me- 
dicina, aeque  ac  in  aliis  disciplinis,  experientia  esse  comprobatum,  quod 
necesse  sit,  doctrinas  haereticas  suboriri,  ut  veritas  elucescat. 

Hancce  veritatem  quaerere  , investigare , naturam  methodo  Socratica  inter- 
rogare, inventam  Nat urae  viam  fideliter  sequi;  wm  verbo , Hippocraticum  Me- 
dicinae studium  instaurare , et  indefesso  labore  tueri , ab  omni  aevo  conati 
fuerunt  omnes,  qui  cum  Boerhacvio  nostro  in  simplicitate  sigillum  veri  in- 
venire studuerunt. 

Hanc  viam  ingressi , quotquot  a Boerhaevio  ad  nostram  usque  aetatem  in 
hac  Academia  Medicinam  tum  Theoreticam , tum  Practicam  magnis  succes- 
sibus docuerunt. 

Vivit,  ct  aeternum  vivet  in  omnium  Bonorum  ore,  et  animo,  Gaubii,  sum- 
mi 

mi  Pathologi  ; acutissimi  Hahnii ; sagacissimi  Docvcrcni  , facundissimiqiie 
Roycni  memoria. 

Perennat , et  aeternum  perennabit  incomparabilis  Sandifortii , Oosterdy- 
kii  , Volteleni,  Paradisii,  Brugmansiique  quinqueviratus  desiderium,  quo- 
rum illustrium  Virorum  de  re  Medica  optime  meritorum  pia  recordatio , nec 
non  Praeceptoris  quondam  mei  Cl.  Du  Pui  honorifica  praesentia , me  im- 
pellit, ut  fateri  non  erubescam,  summam  mihi  felicitatem  contigisse,  quod  in 
illorum  Virorum  scholis  formatus  sim:  Horum  vestigiis  fideliter  inhaerere  , 
horum  ad  exempla  nulla  systematis  libidine  incalescere,  sed  more  Eclecti eo- 
rum , Medicinam  experientia , ratione , et  analogia  ducibus  factitare , unus 
mihi  semper  fuit  scopus , et  ( absit  superbia ! ) felicissimo  , quod  gaudeo  , 
successu. 

Si  quid  igitur , A.  A.  H.  H. ! in  me  est  ingenii , et  virtutis  practicae  com- 
mendationis , quae  quam  sit  exigua  ipse  sentio , id  unic6  hisce  meis  Praecep- 
toribus me  debere  ingenui  fateor. 

Hancce  viam  in  Praxi  Medica , Vobis  , Commilitjones  futuri , Exoptatissimi ! 
tradenda  sequi , et  hac  ratione  gravissimam  provinciam , ab  Augustissimo 
Rege  Nostro  in  locum  Clarissimi  Kraussii,  ob  infirmam  valetudinem  hones- 
ta rude  donati,  mihi  clementissime  traditam,  pro  virium  modulo  sustenta- 
re , et  nisi  votis  excidat  ausus , ornare , summa  mihi  erit  cura. 

Verum  quandoquidem  difficillimum  hocce  munus  hac  in  Academia,  Lege 
Regia  jubente , solenniter  sit  auspicandum , equidem  officiorum , humeris  meis 
impositorum  bene  memor , paucis  dicam. 

De  Medicinae  Practicae  Doctore , 

Fideli  Artis  Historico. 


Vos  A.  A.  H.  H.  me,  in  publici  dicendo  inexercitatum,  et  ab  aegrorum 
lectulis  , apud  quos  Eloquentiam  comparandi  copia  non  datur,  jam  jam  avul- 
sum , eadem  benignitate  sublevetis , qua  majores  nostri , forte  etiam  nonnnulli 
veslrum , ante  hos  quadraginta  annos , eodem  hujus  mensis  die , aestumatissi-- 
mum  meum , piaeque  memoriae  Praeceptorem  N.  Paradisium  idem  munus  so- 
lenni  oratione,  sed  majori  cum  eloquio  auspicantem,  prosecuti  fuerunt! 


Quem- 

Quemadmodum  ad  omnes  Artes , et  Scientias , quae  ad  ingenii  culturam 
pertinent , et  vel  cum  humanitate  , vel  cum  societatis  commodis  sive  laxius , 
sive  strictius  cohaerent , summopere  necessaria  est  Artis  vel  Scientiae  Histo- 
ria; quae  juxta  Tullium,  » testis  est  temporum,  lux  veritatis,  vitae  memo- 
» ria , magistra  vitae,  nuncia  vetustatis,”  ad  hodiernam  illarum  conditionem 
cum  fructu  quodam  intelligendam , istumque  Artis  vel  Scientiae  statum  in 
Institutione  Academica  docendum , et  Tirones  ad  ipsius  Artis  exercitium , vel 
Scientiae  professionem  aptandos , ut  vera  a falsis , sincera  a fucatis  discer- 
nere queant,  sic  aequali  jure  in  Artis  Apollineae  Institutione,  hujusce  Anna- 
les , et  Majorum  placita , quatenus  in  artis  theoriam  et  methodum  practicam 
influere  possunt , fideliter  enarranda , et  examine  critico  trutinanda  esse , non 
est,  quod  dubitem,  quin  vos  A.  A.  H.  H.  mihi,  hoc  statuenti,  lubenter  as- 
sensuros  sim  habiturus. 

Quid  enim  sine  Historiae  luce  proficerent,  et  Docens,  et  Docendi?  quor- 
sum tenderent  omnes  omnium  labores  et  vigiliae?  si  omnia,  quae  Arti  ori- 
ginem, incrementum,  cm^v , vel  et  decrementum,  variis  sub  periodis,  prae-; 
buenmt,  mystico  velo  obtegerentur? 

Hac  enim  ratione  cchvurov  eeset,  perspicuam,  et  omnibus  numeris  abso- 
lutam hodiernae  Artis  conditionis  ideam  ob  oculos  ponere:  obscura,  abstrusa 
sunt  omnia  j et  ex  quo  factum  sit,  ut  Ars  ad  hodiernum  fastigium  evecta 
sit,  vel  quorsum  tendant  experimenta  prudenter  capta,  et  inventa  ad  Artem 
amplificandam  summa  industria  acquisita , uno  ore , sed  frustra  rogitant  Artis 
Alumni,  nec  quid  respondeat,  habet  Magister,  Historica  Artis  scientia  de- 
stitutus. Quibus  addendum,  omnes  Artes  et  Scientias,  quae  ad  humanita- 
tem pertinent,  communi  quodam  vinculo  jungi,  et  indivulsa  copula  uniri: 
Ars  Arti  opem  fert , et  sic  amice  conspirant. 

Hinc  inventa  in  Physica,  Chemia,  Anatomica,  Pttysiologia , et  Zoologia, 
praelucente  Historiae  face  sunt  congerenda , et  ad  Practicam  Medicinae  par- 
tem prudenter  applicanda , ad  morborum  originem , naturam , et  construc- 
tionem enucleandas  j ad  symptomatum  rationem  , et  dignitatem  aestimandas 
et  explicandas ; ad  constitutiones  morborum  annuas , stationarias , endemi- 
cas, epidemicas,  contagiosas,  pestilentiales  observandas,  dirigendas,  prae- 
cavendas, sanandas  j ad  diversa  variarum  nationum  morborum  genera,  pro 

aeris , aquarum , locorum  varietate , vivendi  genere , imo  pro  diversa  regimi- 
nis politici  forma , variante  methodo  tractanda : ad  nova  remedia , quae  Bo- 
tanicorum , Chemicorum , et  Peregrinatorum  industria  nobis  quotidie  ollert, 
severa  casti  ratiocinii,  et  rationalis  experientiae  trutina  ponderanda;  et  ad 
illa  ad  corpus  humanum  in  statu  aegroto  applicanda , vel  in  illud  ingeren- 
da ; nunquam  non  ante  oculos  posito , animoque  infixo  , aureo  illo  monitu 
Boerhaeviano  » Abstine , si  methodum  nescis.” 

Si  vultis  exempla  A.  A.  H.  H.  quae  sententiam  nostram  illustrent , confe- 
ramus nos  ad  labora toria  Physico-Chemicorum  , eorum  vigiliae  nos  prin- 
cipii Luminis  ad  Corporum  Vegetabilium  et  Animalium  energeiam  incitan- 
dam efficacitatem  docuerunt,  simulque  demonstraverunt,  principii  Luminis 
imminutione , vel  absentia  plenaria , hanc  universae  Naturae  organicae  vim 
imminui,  vel  et  penitus  tolli,  qua  inventione  in  lucis  aditu  vel  concedendo, 
Vel  praecludendo  in  morbis  acutis  et  chronicis,  Medicorum  attentionem  ex- 
citaverunt. 

lidem  Chemiae  cultores  aeris  atmosphacrici  compositionem,  principiique 
ejus  oxygenetici  necessitatem  in  respirationis  negotio  ad  calorem  animalem 
sustentandum,  sanguinem  a [superfluis  , et  nocivis  carbonio,  et  hydrogenlo 
defaecandiun , humorumque  inquilinorum , et  partium  solidarum  corporis  ani- 
malis compositionem  chcmicam , et  alimentorum  ope  processuum  dynamico- 
chemicorum  elaborationem  , et  Naturae  Humanae  assimilationem , certissimis 
experimentis,  et  analogia  maxime  naturali  ad  oculum  monstrarunt:  Nec  ho- 
rum inventa  et  producta  nos  in  pathogenia , et  morborum  natura  materiali 
enucleanda  deseruerunt ; ex  his  enim  nobis  innotuerunt  calculorum  in  Oeco- 
nomia animali  hospitantium , tophorum  , meliceridum , steatomatum , et  os- 
teosarcosewm  genesis,  natura,  et  compositio:  In  longum  excurreret  Oratio, 
si  Chemiae  Historiae,  cum  PaLhologia  et  Praxi  Medica  conjungendae  necessi- 
tatem vobis  monstrare  vellem.  Sufficiat , ut  ex  recentiorum  Chemicorum  in- 
ventis , ad  Praxin  Medicam  facientibus  unice  memorem  principiorum  alcali- 
norum , ex  substantiis  nonnullis  vegetabilibus  summa  industria  eductorum  in- 
ventionem , cuiKininae,  Cinchoninae,  Emetini,  Morphini,  Veratrini,  Bru- 
cini , aliorumque  notitiam  debemus : quorum  remediorum  ope  prudens  Artis 
Salutiferae  Magister  velut  miracula  praestare  potest,  quorum  omnium  sive 
eductorum , sive  productorum  f utar  ani  inventionem  Antiquitas  ne  vel  per 

somnium  divinassct : quibus  inventis  si  addamus  ea,  quae  a Physico-Che- 
micis  circa  fluidi  Galvanici  , Electrici  , Magnetici  , in  Corpus  Humanum 
actionem  instituta  sunt  experimenta  , magniloquentiae  me  non  accusabitis 
A.  A.  H.  H,  si  iuter  prima,  et  praecipua  Medicinae  Practicae  Doctoris  officia 
recensendam  esse  statuam  cognitionem,  et  criticam  perquis itionem  omnium 
, illarum  inventionum , quae  a Physicis , Chemicis , Botanicis  — uno  verbo  , 
ab  Historiae  Naturalis  Cultoribus  ipsi  offeruntur , et  quarum  ope  Humani  Cor- 
poris tum  sani , tum  aegrotantis  Naturam  Callere , ctutriusque  status  phaeno- 
mena ad  legum  Naturalium  observationem , et  explicationem  adhibere , et  in 
usus  practicos  convertere  possit. 

Haec  sunt,  A.  A.  II.  H.  momenta,  quibus  Artis  Historiam  instruit,  or- 
nat, et  ad  perfectionem,  cujus  eapax  est,  evehit , et  Commilitonibus  suis 
monstrat  Medicinae  Practicae  Doctor,  ut  totidem  adminicula,  quantumvis 
ex  ipsius  artis  fontibus  non  petita , a sororiis  tamen  disciplinis  mutuata , et 
in  ipsius  artis  exercitio  in  focnore  posita. 

Si  vero  animum  advertamus  ad  illas  scientias , quae  in  limine  Institutio- 
num Medicarum  positae , viam  ad  Aesculapii  Templi  penetralia  sternunt , et 
Medicinae  Studiosum  per  gradus  ad  fastigium  ducunt  ex  quo  omnes  Artis 
suae  partes  veluti  in  panoramate  positas  circumspicere  valet,,  statim  ante 
oculos  obversatur  absoluta  necessitas,  illarum  scientiarum  Historiam  a Me- 
dicinae Practicae  Doctore  Artis  Studiosis  in  -usus  practicos  de  meliori  nota 
„ commendandi , et  hoc  quidem  eo  scopo , ut  omnes  theorias , ex  illarum 
disciplinarum  inventis , et  incrementis  derivatas , et  in  praxin  jurene  , an  in- 
juria introductas  justa  trutina  penset,  et  quale  commodum  vel  detrimentum 
praxi  clinicae  attulerint,  fideli  narratione,  et  examine  critico  non  neglecto, 
cum  Auditoribus  suis  communicet. 

Non  multo  sermone  vos  morabor  A.  A.  H.  H. ! ut  vobis,  (si  necessc  foret) 
persuadeam , harum  Disciplinarum  Historiam  a foro  practico  non  alienam 
esse.  Contemplamini  mecum , quaeso , Anatomiae  et  Physiologiae  statum  , 
quo  se  ante  duo  secula  habebant,  istumque  cum  hodierno,  ad  quod  elatae 
sunt , fastigio  comparate , et  hoc  facto  mecum  lubentes  pronuntiabitis , illarum 
scientiarum  faciem  hodiernam  ab  ea  , quam  antiquitus  monstrabant  , toto 
coelo  differre. 

Quam  arctis  limitibus  circumscriptae , et  quam  densa  praejudicationum 

nube,  meuntc  Seculo  XVII  tectae  erant!  Biologiae  , et  Zodnomiae  ne  vel 
primae  lineae  ductae  erant,  vel  ad  leges  pure  mathematicas,  vel  ad  humo-; 
rum  mixtionem  depravatam , vel  ad  spirituum  nervosorum  motus , legitime 
vel  inordinate  compulsos  Humani  Corporis  functiones  tam  insanitate,  quam 
in  aegritudine  referebantur. 

Hinc  universa  Medicorum  cohors  per  aliquot  secula  in  Jatromathematieos  , 
Jatrochemicos  , et  Pneumaticos  dividebatur , quibus  forsan  et  aliae  sectae  fo- 
rent annumerandae , nisi  et  paucitate  asseclarum , et  periodi , qua  florebant 
brevitate , historica  relatione  vix  dignae  forent  putandae.  Horum  tamen  om- 
nium commenta  nosse/  et  pro  meritis  aestimare  Doctoris  Practici  esse,  eo 
facilius  concedetis,  quo  certius  constat,  illorum  errores  in  theoriam  nostrae 
aetatis , mutata  saepe  non  nisi  nomenclatori  irrepsisse , et  Medicinam  Ratio- 
nalem, in  subtilitates  magis  confundentes,  quam  ingenium  acuentes  con^ 
vertisse. 

Eadem  res  est  de  Humoristis  et  Solidistis , antiquioris  aevi  progenie , per 
multa  secula  asseclarum  proventu  faecunda,  a caeteris  sectis  per  aliquod  tem- 
pus in  exilium  missa , et  oblivioni  data , nostro  vero  aevo  rediviva : Ex  qui- 
bus Humoristae  de  Jatrochemicis , Solidistae  vero  de  Pneumaticis , et  Jatro- 
mathematicis  nonnihil  habebant , pro  ut  Hi  omnes  tum  sani , tum  aegri  cor- 
poris functiones  ex  solidarum  partium  tenore , et  efficacitate  in  fluida  agendi ; 
Illi  vero  ex  humorum  erasi,  vel  dyscrasia,  solidorum  compagem  et  motus 
determinanti,  sanitatem  vel  morbos  explicarent,  et  huic  systemati  Praxin 
superstruerent. 

Horum  errores , ne  dicam  aegrae  mentis  somnia  Medicinae  Practicae  Doc- 
tor  Artis  Alumnis  enarrans,  et  funestas  ex, his  in  aegris  curandis  sequelas  pro- 
venientes , ob  oculos  ponens , humanamque  imbecillitatem  dolens  exclamabit  : 
» Felix,  quem  faciunt  aliena  pericula  cautum. ” 

Dolendum  enim  est,  A.  A.  H.  H.  omnis  aevi  Philosophos,  in  rerum  natura 
perscrutanda,  inque  rerum  causis  naturalibus  investigandis,  fere  sempera 
Naturae , quam  indagare,  et  explicare  gloriabantur,  simplicitate  deflexisse, 
ct  in  avia  et  devia  aberrasse,  non  contentos  simplici  phaenomenon  obser- 
vatione , et  ex  ed  analogice , ct  juxta  methodum  analyticam  deducta  explica- 
tione rationali , quantum  mortalibus  in  naturae  templum  penetrare  datum  est , 
sed  slatim , ct  velut  ex  tripode  methodo  irrationali  rerum  Naturam  proprio 

B 2 ' marte 


12  M.  J.  M A C Q U E L Y N 

* / 

Marte  construere , et  ex  meris  opinionibus , quarum  commenta  delet  dies , 
Naturae  regulas  ponere , et  leges  ipsi  dare  non  veritos  fuisse : sed  damnosos 
horum  omnium  errores  Divinae  Artis  Historia  patefecit , damna  ab  his  Arti 
Salutiferae  facta  resarcivit,  et  Naturae  judicia  triumphali  pompa  confirmavit. 

Sed  praeterea  non  sine  moeroris  sensu  observandum  , posteritatem  paren- 
tum cladibus  saepe  non  edoctam  fuisse,  non  meliora  sapuisse,  nec  hic  illic 
adhucdum  melius  sapere. 

Ista  enim  posteritas  ad  Naturae  vocem  in  observandis , explicandis , diri- 
gendis, adjuvandis,  vel  coercendis  virium  vitalium  motibus , et  moliminibus 
in  statu  morboso  surda,  ad  lectulos  aegrotantium  autonomiam  cum  fastu 
quodam  sibi  creavit , et  modestiores  Artis  Magistros , inferioris  subsellii 
genus  vituperio  habuit,  et  quod  Doctrinae  et  Experientiae  rationali  istis  dee- 
rat, nomenclatura  sesquipedali,  medii  aevi  barbariem  redolenti , sed  to  Qstov* 
<hvinam  in  morbis  naturam  non  eo  melius  interpretanti , compensare  studuit. 

Crassos  testor  Brovvnii  sectatores,  quorum  imperium  ante  aliquot  lustra 
orbem  medicum  subjugum  mittere  videbatur,  sed  qui  ex  ipso  hoc  suggestu 
a Venerando  Praeceptore  meoParadisio  egregie  vapularunt  (*).  Testor  Brous- 
savii  antea  memorati  doctrinam,  in  tantum  non  omnibus  febribus,  encepha- 
litidem,  et  in  morbis  abdominalibus,  gastritidem,  et  enteritidem  observare 
sibi  persuadentem,  et  fictitios  hosce  morbos  immenso  sanguisugarum  agmine 
debellantem.  Testor  denique  recentis  periodi  Medicos , praesertim  Germa- 
nos, et  hos  inter  viros,  ingenii  acumine  commendabiles,  sed  a divina  Artis 
simplicitate  adeo  remotos,  ut  Kantii,  Fichtii,  Schelling iique  doctrinam,  sub 
bello  Philosophiae  Naturalis  titulo  in  Medicinae  non  tantum  theoriam,  sed 
quod  plus  nocuit,  in  ipsam  praxin,  in  institutiones  clinicas,  in  apparatum 
medicaminum,  et  in  nescio  quas  regulas  hygieinicas  indefesso  labore,  et  no- 
menclatura hyperborea , auribus  Medicis  insueta  per  fas  et  nefas  intrudere , et 
hic  illic  scholas  Therapeuticas , hisce  fundamentis  superstructas  erigere  co- 
nati fuerint 5 cujus  vero  labis,  quantum  equidem  scio,  immunes  adhuc  esse 
Patriae  nostrae  Academias,  cum  bonis  omnibus  gaudemus,  nec  in  illarum 
Institutionibus  Naturam  ad  Philosophiae  sic  dictae  Naturalis  commenta  tor- 
queri, nec  Medicinam  cogi,  ut  istorum  (si  Dis  placet)  Philosophorum  castra 
invite  sequatur! 

Sed 

(l)  In  Oratione  de  Cognitione  Historiae  Medicinae  , etc.  habiti  Lugd.  Datav.  a.  d.  ixra  Sept.  Ann.  MDCCG. 

Sed  absit  Invidia!  A.  A.  H.  H. ! et  quum  quisque  [suorum  verborum  opti- 
mus censeri  potest  interpres , non  abnuimus  Philosophicam  Artis  Medicae  tra- 
dendae methodum : minime  Gentium ! Sed  illam  puram , castam  , ad  doc- 
trinam Socraticam  accommodatam , ad  Divi  Medicinae  Parentis  typum  effor- 
matam , quam  inde  a Boerhaevii  aetate  professi  sunt , quotquot  praeclari  hujus 
Magistri  veri  Discipuli,  hac  in  Academia  Praxin  Medicam  docuerunt,  et  in 
Nosocomio  Academico , non  tantum  auribus , sed  et  oculis  Tironum , ut  opti- 
mam , omni  ratione  commendabilem , et  in  futura  praxi  largos  fructus  datu- 
ram , mathematica  velut  certitudine  demonstrarunt , et  Artis  Historiam  , Philo- 
sophiae lumine  illustratam  cum  Institutionibus  Medicis  felicissimo  successu 
conjunxerunt.  Horum  itaque  Antistitum  vestigiis  fideliter  inhaerere,  et  univer- 
sum Medicinae  apparatum  ex  Artis  progressibus  emendare,  prudenter  augere, 
et  quavis  opera  perficere,  inter  prima  (me  judice)  muneris  officia  reponendum 
esse  ab  eo  , cui  Medicinae  Practicae  in  quacunque  Academia  tradendae  pro- 
vincia est  demandata , vos  A.  A.  H.  H. , quotquot  hic  adestis , sacris  nostris 
quantumvis  non  initiati , palam  professuros  esse , non  est  quod  dubitemus. 

Perpetuam  enim,  et  non  interruptam  cujuscunque  disciplinae  Academi- 
cae Historiam  criticam,  inter  praecipua  cujusvis  scientiae  vel  docendae  , vel 
addiscendae  subsidia  merito  annumerant  omnes  Boni  , qui  veram  Doctri- 
nam, proavorum  haereditatem , posteris  ad  sartam  tectamque  conservandam 
relictam,  acriter  tueri,  et  contra  malesanos  compendiariae  docendi  cliscendi- 
que  methodi  fautores  strenue  defendere  in  animo  habent. 

Si  itaque  indubitatum  est,  Historiam  cujusvis  Artis  vel  Scientiae,  fideliter 
et  critice  enarratam  in  Institutione  Academica  omnes,  quas  dicunt  Facul- 
tates tangere,  suo  jure,  eoque  perfectissimo.  Artis  Historiam  hac  ratione 
tractandam  Medicina  sibi  vindicat,*  quae,  ut  ingenii  Humani  foetus,  incre- 
menta sumendi  capax , suos  periodos  habet,  sua  stadia  numerat,  et  sua  fa- 
ta, sua  etiam  decrementa  patitur,  spinis  et  dumetis  interdum  foedatur,  et 
a nobili  simplicitate , et  genuini  praestantia  recedit. 

Non  puerilem  illam  volumus  Historiam,  quae  medii  aevi  chronica  redolet, 
sed  Philosophicam,  pragmaticam,  quae  ingenii  Humani  progressus , inclina- 
tiones , aberrationes  , imo  luxuriantis  imaginationis  phantasmata  fideli  stilo 
notat,  justa  bilance  pendit,  et  cum  diligenti,  et  non  praeaccupata  Naturae 
observatione  comparat , ex  omnibus  veritatem  , unum  omnis  Philosophiae 

scopum  quaerit,  inventam  ad.  Artis  amplificationem  applicat,  et  in  aegrorum 
salutem,  praecipuum  artis  finem,  convertit. 

Quae  omnia,  dum  Artis  Medicae  Doctor,  ingenio  critico  pollens,  Auditori- 
bus suis  ex  Disciplinae  suae  Historia,  quotidie  tradere  curat,  veluti  inscius , 
et  tale  quid  primo  intuitu  non  'ambiens , Historiam  universae  Naturae , qua- 
tenus in  corpore  animali  propriis  legibus  obtemperat , sibi  detectam'  cernit , 
nec  non  ipsius  ingenii  humani  Historiam , cum  diversis  Theoriis , quotquot 
per  secutorum  decursum  invicem  insecutae  sunt,  indivulso  vinculo  nexam 
ediscit,  et  sic  Artis  suae  Historiam,  variasque  ejus  periodos  futuras,  ex  hu- 
mani ingenii  cognitione  praesagit,  et  velut  mente  sua  praevidet,-  qualescun- 
que Philosophorum  Naturalium  opiniones  et  systemata  justo  pretio  statuit , 
vera  a falsis  discernit,  et  in  Institutione  Practica  et  Clinica,  Historiam  Na- 
turalem, quae  Medicorum  est,  in  Auditorum  commoda  fideliter  enarrat , om- 
niumque  phaenomenwn , et  symptomatum  morbidorum  naturam,  et  origi- 
nem, et  dignitatem  quam  simpliciter  explicat,  Nosologiae  Methodicae  regulas 
ducit,  Prognoseos  fundamenta,  et  Methodi  medendi  scopum,  et  Indicatio- 
num doctrinam,  cum  electione  medicaminum  congruorum,  totiusque  regi- 
minis diaetetici  ordinatione  Auditoribus  tradit,  ut  hi  non  ex  ore  Magistri,; 
Imbecillitate  humana  non  immunis,  sed  ab  ipsius  Naturae  ore,  quam  duce 
Praeceptore  quotidie  loquentem  audiunt,  dociles  pcndeant. 

Vellem  Vobis , Commilitiones  Exoptatissimi ! quotquot  ex  hac  Auditorum 
corona  ad  Artis  Apolliniae  Templum  tenditis , Historiae  Artis  Medicae  cum 
Institutionibus  Thcorelico -practicis  conjungendae  necessitatem  persuadere, 
eamque  Vobis  ita  inculcare , ut  Scholas  Practicas , Historica  Institutione  or- 
batas , steriles , et  inanes  mccum , et  cum  omnibus , qui  rei  Medicae  bene 
cupiunt , habeatis  : Hac  enim  docendi , discendique  ratione  , tentamina 
eorum  , qui  nos  aetate  antecesserunt , detegimus , in  morborum  natura  et 
origine,  et  constitutione  morbosa  qualibet  eruenda;  nec  liic  Historiae  Medi- 
cae utilitas  terminum  figit;  cum  Historia  Systematum  conjungenda  est  Histo- 
ria morborum  popularium  et  endemiorum , qui  in  patria  nostra  regnarunt , et 
inde  a renatis  litteris  a Foresto  , Dicmcrbroeckio , Dckkersio  , Lcvino  Lem- 
nio, Eugalcno,  Spigclio,  Stockio,  Bickcro,  Bosschio,  aliisque  praeterlapso- 
rum secutorum  Medicis  Belgis,  ob  vetustatem  non  contemnendis,  nec  inr- 

meritae  oblivioni  dandis  observati,  et  docto  calamo  descripti  fuerunt ; quo- 
rum scriptorum  conjuncta  opera,  morborum  nostrae  gentis  naturam,  ori- 
ginem , decursum  , nec  non  illorum  indolem , climatis  alteratione , vicius , mo- 
rmnque  ratione,  vel  alia  quacunque  de  causa  mutatam  cognoscere  datur ; et 
qua  morborum  nostratium  scientia  instructi,  aliarum  orbis  terrarum  regio- 
num aegritudines  inter  se  , et  cum  morbis  nostris  popularibus  comparare 
possumus;  ex  qua  comparatione,  juxta  regulas  Artis  instituta,  nobis  tan- 
dem vera  causa,  et  unica  ratio  elucescit,  unde  factum  fuerit,  quod  Inflam- 
mationis theoria  et  tractatio  apud  Boerhaevium,  morborum  vero  gastrico- 
rum , et  biliosorum  indoles  et  cura  apud  Stollium  emineat : quorum  Aucto- 
rum scripta , opiniones  et  systemata , historica  lampade  praeeunte , volventi- 
bus nobis  luce  meridiana  clarius  patebit , illos  systematis  cujusdam  dilecti 
amore  non  fuisse  captos,  nec  morborum  suae  gentis,  et  sui  aevi  Historiam 
ad  illud  systema  torquere  voluisse,  sed  omnia,  quae  de  hac  materia  scrip- 
tis mandaverunt,  ex  simplici,  et  pura  naturae  observatione  profluxisse,  ita 
ut  Y.  C.  Boerhaevius , pro  summo , quo  erat  animi  candore , et  veri  amo- 
re, si  Stollii  aetate  in  Austria,  morborum  gastricorum  et  biliosorum  fertilis- 
simi matre,  degisset,  et  hujus  regionis  morborum,  Stollii  aetate  grassan- 
tium  naturam  observasset , et  curassat,  tunc  processum  Inflammatorium  in 
morbis  plerisque  aculis  obvium,  et  medendi  methodum  moderantem,  non 
adeo  ex  professo,  quam  quidem  bilem  in  morbis  acutis  plerisque  exsupe- 
rantem, vel  depravatam  in  scriptis  suis  pronunciasset ; qualis  animadversio 
itidem,  inversa  ratione  in  Stollium  quadrare  ex  aequo  judicamus. 

Qualem  artis  Medicae  Historiae  in  Scholis  Therapeuticis  tractandae  utili- 
tatem , imo  necessitatem  mecum  reputans , non  abstinere  possum , quin  Pa- 
radisii  V.  C.  praematurum  Arti  nostrae  e vita  discessum  cum  omnibus  Civi- 
bus Academicis,  hac  ipsa  hora,  ex  animo  doleam. 

Paradisii  inquam , qui  Historiae  Medicae  cathedram  adeo  ornabat , et  in- 
genio vere  Philosophico,  quod  plerique  vestrum,  A.  A.  H.  H.  in  egregio 
Viro  agnovistis,  et  mecum  admirati  fuistis,  adeo  cohonestabat,  ut  vel  ho- 
dierno , quod  vivimus  tempore , sui  inter  nos  desiderium  reliquerit ! 

Sed  justas  inter  Iacrymas,  et  merita  parentalia,  non  desperandum;  ma- 
num operi  admoveamus,  studium  Historicum  cum  Therapeutice  conjungere 
nitamur,  quo  facto  ad  exemplum  summorum  Virorum,  qui  nos  in  hac  pa- 

laestra  antecesserunt , antiquitatis , et  lioclierni , quod  vivimus  aevi  studium 
copulabimus , ita  ut  alterum  alteri  praeluceat , et  ambo  amic<§  conspirent. 

Dum  itaque  Hippocraticum  Medicinae  studium , juxta  monitum  summi 
Boerhaevii  futuris  Medicis  omni  contentione  commendamus,  et  cum  Baglivio 
monemus , » non  lingendum  , aut  excogitandum  esse , sed  observandum  . quid 
)>  Natura  faciat , vel  ferat Naturae  in  Humano  corpore  leges , fideliter  ob- 
servemus , et  ad  lectulos  aegrotantium  videamus , anne  quod  in  Schola  The- 
rapeutica de  illius  moliminibus  docuerimus , cum  Naturae  phaenomenis  con- 
veniat, nec  ne:  priscorum  Medicorum  descriptiones  morborum  cum  nostris 
observationibus  , nostraque  experientia  conferamus , medendi  methodum  alio- 
rum, priscorum,  recentiorum,  hodiernorum  cujuscunque  scholae,  et  aevi, 
criticd  perpendamus,  et  hac  ratione  discamus,  Naturam  nostro  nutui  non 
obtemperare ; sed  ex  adverso , nostri  esse  , eam  ducem  sequi  , aberrantem 
in  viam  reducere,  viribus  exaltatam  reprimere,  depressam  incitare,  illam- 
que  eo  ducere , quo  Experientia  Rationalis , observatione , et  analogia  comi- 
tata , et  illustrata  ducendam  nobis  monstrat. 

Causa  perorata  est  A.  A.  H.  H.  et,  nisi  votis  excidat  proposita  a nobis 
sententia,  id  quod  ineunte  sermone  probare  voluimus,  abunde  satis,  si  sat 
bene , officium  Doctoris  Medicinae  Practicae  in  Historia  Naturali  morborum , 
et  fatorum , quae  Medicina  per  secula  passa  fuit , fideli , et  critica  narratio- 
ne tractanda  positum  esse  demonstravimus : quale  et  nostrum , Professoris 
Medicinae  Practicae  munus  in  hac  Academia  auspicantis,  officium  esse  pa- 
lam profitemur,  et  cui,  pro  viribus  exsequendo,  nosmet  jurejurando  ob- 
stringimus. ' 

Tanti , tamque  difficilis  officii  memorem  me  Vobis , (Perillustres  Acade- 
miae Lugduno  - Batavae  Curatores!  submissi  offero:  Vobis  enim , vestroque 
hortatui  me  debere  ingenue  fateor , quod  a valde  laboriosi , per  sex  fere  lus- 
tra inter  Cives  meos  non  infeliciter  exercitata  Artis  Medicae  Praxi , ab  Ami- 
cis, quibus  plurimis  gaudebam,  ab  Urbe  natali,  in  qua  varia  ratione  rctine- 
^ bar , et  aetatem  exigere  cogitabam , me  in  hanc  bonae  mentis  mercaturam 
evocaverit  Augustissimus  Belgii  Rex,  doctumque  cum  dignitate  conjunctum 
mihi  concesserit  otium  : otium , ab  homine  meae  sortis  vix  sperandum , 
ncduin  exspectandum. 


Quo 

'Quo  enim  animo  mc  nunc  esse  putetis,  Viri  Perillustres!  quum  attenta 
mente  considero,  mc,  vix  extra  natale  solum  cognitum  ad  subsellia  Acade- 
mica esse  elatum , et  in  liocce  suggestum  evectum  , ex  quo  Praeceptores 
mei,  et  quanta  sidera!  toties  verba  fecerunt,  et  eloquentiam  a foro  Medico 
non  alienam  esse  cum  omnium  applausu  demonstrarunt,  et  quorum  Succes- 
sorem futurum  me  Vestra , quam  de  me,  meisque  studiis  concepistis  exis- 
timatio optavit , et  auctoritati  Regiae  commendavit  benevolentia:  Successo- 
rem  vero  esse  Regia  Majestas  jussit  ',  cui  Summi  Principis  voluntati  cedere 
obedientia  Decreto  Regio  debita  me  impulit,  ut,  prisca  sede  relicta,  jam 
meam,  meorumque  sortem  vestro  favori,  et  benevolentiae  commendare  au- 
sim , meque  totum  amplissimi  muneris  officiis  tradere  constituerim ; quorum 
gravitatem  si  mecum  reputem,  animum  meum  sacer  horror  subit ; sed  ex 
deprimente  hac  cogitatione  me  erigit  exhilarans  animadversio,  nil  volentibus 
arduum  esse , et  moralis , ad  quam  me  redactum  sentio , necessitas  me  exci-  - 
tat,  ad  Provinciam,  quam  suscepi,  nunc.,  et  dum  spiritus  hos  regit  artus, 
quavis  opera,  et  quovis  molimine  tuendam,  et  pro  viribus  ornandam. 

Sancte  itaque,  Maecenates  Optimi!  polliceor,  me  omni  labore,  omnique 
industria  conaturum  fore,  ut,  dum  voluistis  Scholae  Oosterdykianae , et  Pa- 
radisianae  alumnum  studium  Medicinae  Hippocr aticum , ad  hodiernos  Ar- 
tis progressus  accommodatum  docturum  fore  , vestroque  hortamini  annuerit 
Rex  Clementissimus , me  hujus  scholae  non  penitus  indignum  discipulum , 
et  defensorem,  et  si  magnis  non  excidam  ausis,  cum  caeteris  Medicinae 
Professoribus,  strenuum  Statorem  et  Promotorem  praestem.  Hoc  dum  effi- 
cere studeam , Vestro  sub  tutamine  floreat  hocce  Palladis  Sacrarium , et  per 
sempiternas  seculorum  aetates  augmenta  gloriae  et  celebritatis  capiat! 

Vivat,  et  omnigena  rerum  bene  gestarum  felicitate  beetur  Augustissimus 
Belgii  Rex!  Munificentissimus  Artium  et  Scientiarum  Patronus ! cum  Illustris- 
simi Familia  Regia!  et  ad  seros  usque  nepotes  Stemmatis  Auriaci  nomen 
et  splendor  gratos  inter  Batavos  gloriosi  transferatur,  et  perennet!! 


Ad  vos  me  converto,  Magnifice  Academiae  Rector!  caeterique  Clarissimi.,’ 
*et  qua  quisque  laude , et  scientia  censetur , Praestantissimi  Prafessorcs ! Si 

Q ves-; 

vestum  ordinem  oculis  meis  perlustro  , quantum  illum  mutatum  cerno  ab 
illo  tempore,  quo,  Rectore  Magnifico  Smallenburgio , Y.  C.  Medicorum  ordini 
adseribebarj  quot  vestri  caetus  lumina  ab  hoc  tempore  caelitibus  adseripta 
fuerunt!  Quantus  luctus  cum  omnibus  Bonis , cum  tota  Patria  hisce  diebus 
opprimit  Patres  Academicos ! cum  Vobis,  Academiae,  Urbi,  Reipublicae, 
loto  orbi  docto  dolendum  est,  quod  Academiae  Nostrae,  tantis  k non  longo 
tempore  procellis  agitatae , dirissimis  Borgeri , Bruginansii  mei , magnaeque 
spei  Viri,  van  der  Boon  Meschii  funeribus,  ante  aliquot  hebdomadas  hisce 
cladibus  quartum  accesserit , import imissima , et  inopinatissima  Cl.  Kem- 
peri,  Juris  Antecessoris  eruditissimi,  in  literis  cum  laude  versati,  et  in  Supre- 
mo Regni  Comitiatu  legitimae  Libertatis  Vindicis  acerrimi,  magnique  sui 
Ordinis  ornamenti  morte , qua  nostra  Academia  tanto  impetu  concussa  est , 
ut  non  possim,  quin  (cum  Graevio  Francisco  Burmanno funebri  oratione  pa- 
rentante ) magna  vocis , laterumque  contentione  exlamem  , » Concurrite  Ci- 

)j  ves!  Concurrite!  Academiae  nostrae,  et  Capitolii  nos  iri  moenia  corrue- 
)>  runt ! Tanta  enim  est  hujus  cladis  atrocitas  , ut  tantae  plagae , tanto  luc- 
» tui,  ullus  fletus  satis  esse  possit!”  Sed  abstineo,  quum  mei  non  est 
tanti  Viri  insulsum  panegyricum  habere. 

Ante  aliquot  annos  ad  plures  abierunt  Venerandi  mei  Praeceptores ; unum 
ex  illis , quod  vehementer  gaudeo,  superstitem,  vegeta  senectute  fruentem, 
eaque  invita , sed  lege  jubente , honestam  a docendi  munere  quiescendi  ve- 
niam n actum,  nihilominus  tamen  in  docendi  munere  juvenili  ardore  per- 
gentem salutare  mihi  contingit  Celeberrimum  Du  Pui , quem  olim  Praecep- 
torem , nunc  vero  Collegam  nominare , non  infima  milii  gloria  erit.  — Tua , Vir 
Cl.  monita  et  consilia  in  novo  curriculo  implorare , et  officii , et  grati  animi 
ratio  jubet,  quaeque  mihi  negare  perpetuo  mihi  monstrata  amicitia  tua  ve- 
tat: quod  et  a Te  Cl.  Sandiforte,  Magni  Patris  digne  haeres,  jure  meo  fla- 
gito ; Vos  etenim  me , hanc  urbem  ingredientem , non  ut  hominem  aliunde 
advenientem , non  ut  peregrinum , sed  ut  civem , ut  amicum , k longo  tem- 
pore notum , post  longam  moram  ad  communes  Lares  redeuntem  , laete  sa- 
lutastis, honestissime  recepistis,  et  quovis  beneficiorum  genere  cumulastis 5 
haec  vestra  beneficia  grata  memoria  custodiam } 

Quibus  vero  verbis,  quo  tandem  sermone  te  compellabo.  CI.  Bemard! 
Studii  Hippocratici  strenuissime , et  facundissime  Defensor!  vitae  Academi- 
cae quondam  dilecte  sodalis  ! iisdem  mecum  Praeceptoribus  use  ! eadem 
doctrina  imbute ! quem  olim  discendi  comitem  habuisse  laete  recordor , nunc 
vero  docendi  socium  me  habiturum  fore  certissimo  augurio  confidebam,  et 
cum  quo  muneris  aequalitas , et  officii  ratio , et  praeteriti  temporis  recorda- 
tio, veterem,  utilissimamque  renovare  amicitiam  me  jubebant:  sed  eheu! 
te  revisum  salutare  , teque  vix  recognitum  dimittere  unius  fere  momenti 
tristissimum  mihi  est  pensum  ; tecum  in  eandem  arenam  descendere  , 
tecum  eandem  Artis  nostrae  partem , uno  nos  ducente  genio , in  docendi 
munere  tractare,  studiosaeque  adolescendae,  ad  praeclarum  tuum  exem- 
plum quantopere  possem  utilem  fore  cogitabam : sed  vana  spes ! vana 
consilia!  me  advenientem,  consiliorumque  tuorum  egentissimum  deserere 
Amplissimi  Muneris , Decreto  Regio , pro  meritis  in  te  honorifice  collati  ra- 
tio te  jubet;  nec  me  tantum,  sed  hocce  Palladis  Sacrarium,  quod  ambabus 
ulnis  te  amplectebatur ; sed  et  docilem , et  ab  ore  tuo  pendentem , Arti  sa- 
lutiferae devotam  Juventutem  relinquere  , eamque  quoad  Institutiones  Me- 
dicinae Practicae  mihi  uni  tradere  cogeris:  sed,  i,  quo  te  Divina  Provi- 
dentia, et  ab  illa  regunda  tua  te  Fortuna  vocant , medias  inter  nostras , ado- 
lescentiumque  tibi  devotissimorum  lacrymas,  et,  nisi  irrita  vota  pro  Fa- 
cultate nostra  nuncupemus , Academiae , cum  qua  in  posterum  non  nisi  hono- 
rifico Medicinae  Professoris  titulo  communionem  ales,  tuis  discipulis  mihi- 
que  unquam  reddare ! 

Quum  vero  omnes  Artes  et  Scientiae  communi  quodam  vinculo  junguntur, 
grato  animo  reminiscor , Caeteri  Professores ! vos  me,  novum  hominem,  in 
intimum  vestrum  sodalitium  lubenter  recepisse,  gratum  semper  habebitis  col- 
legam, qui,  diversum  licet  laboris  genus  nos  sejungere  videatur,  ad  tanto- 
rum tamen  Virorum  amicitiam  adseribi  honori  et  utilitati  sibi  ducere  didicit. 

Arctius  vinculum  me  Vobis  associat  CL  van  der  Ejk ! curriculi  Academici 
sodaLs  quondam  conjunctissime?  et  Cl.  Reynwardt!  disciplinarum,  quae  cum 
Medicina  non  laxam  copulam  alunt , Professores  Celeberrimi ! vestram  opem  in 
rebus  , quae  Medicum  ornant , saepius  mihi  liceat  implorare , sedulum  et  do-, 
cilcm  discipulum  habebitis , me  totum  vobis  dabo... 


Tibi  autem  Cl.  de  Gelder ! ex  animo  gratulor , quod  Ordinariam  Professo-^ 
ris  dignitatem  solenni  oratione  jamjam  auspicatus  fuisti , quo  honoris  gradu  te 
dignum  judicasse  Augustissimum  Regem , mecum  gaudet  universa  Academia : 
Batavorum  merita  in  Disciplinis  Mathematicis  amplificandis  illustri  tuo  exem- 
plo tueri  pergas,  et  sume  superbiam quaesitam  meritis. 


Nec  vos  insalutatos  dimittere  possum , qui  e Delphensium  Civitate  ad  hae 3 
sacra  solennia  praesentia  vestra , rneque , vestum  quondam  civem  et  amicum 
audientia  vestra  honorandum  affluxistis , quosque  hic  illic  dispersos  agnoscere 
licet ; hunc  vestrum  concursum  vestrae  erga  me  constantis  amicitiae  certis- 
simum pignus  habeo,  neque  unquam  memoria  excidet  praeteriti  temporis, 
quo  diversis  obstrictus  beneficiis et  medica , qua  me  dignati  fuistis , fiducia 
fruens,  inter  vos  habitabam,  recordatio.  Valete  Cives!  meique  inter,  vos 
nunquam  non  grata  sit  memoria ! 


Ha*eee  vero  animi  clfusioaewi  Te  imprimis  tangit , Doctissime  ,•  et  Cele- 
bratissime Stipriaane  Luisci!  Amicorum  omnium  dulcissime,,  et  ad  genium 
meum  accommodatissime!  Quot  et  quantis  sincerae  amicitiae  vinculis  te- 
cum  a juventute  conjungebar,  imo  uniebar!  quot  et  quantis  consiliis  me, 
Medicinae  praxin  inchoantem  adjuvisti ! ex  morbo  acutissimo,  inevitabile  le- 
tlram  minanti , arte  tua  me  eripuisti,  et  in  adversis  domus  meae  rebus  mc- 
que , meosque  consolationibus , et  vario  officiorum  genere  erexisti ! novique 
muneris  honorem  fraterni  amoris  significatione  mihi  gratulatus  fuisti!  Nunc 

Voro,*  proh  dolor ! divellimur 5 sed  perstat  Amicitia  *y  ct  ad  rogum  usque 
perstabit;  teque  pluries  videndi,  et  salutandi  copiam,  commune  nostrum 
Medicinae  Politicae  hujus  Regionis,  cum  Collegis  nostris  conjunctissimis,  ad-; 
ministrandae  munus  daturum  fore  summopere  gaudeo,  gaudemus  uterque: 
Tu  interim  cum  Filio  luo,  laboriosissimae  Praxeos  socio,  inter  Polyatros 
Delphenscs  collega-  quondam  meo  conjunctissimo  dni  lacteque  vivas , Artis 
nostrae  firmum  columen  et  ornamentum  1 


I11  Vobis  vero  mea  exsultat  oratio,  Commilitones  Exoptatissiini ! Salutiferae 
Arti  devota  pectora ! 

Audivistis,  qua  ratione  vobis  Medicinam- Practicam  fideli  observatione,  ra-, 
tionali  experientia  fultam,  et  casto  analogiae  ratiocinio  ductam  tradere  consti- 
tuerim , et  mihi  assentientes  vos  habituros  confido , asseveranti , regulas  The- 
rapeuticas, Artis  et  omnis  aevi  scriptorum, Medicorum  Historia  illustrandas  es- 
se ; priscos  igitur , et  recentiores  diurna  nocturnaque  manu  pervolvamus , illo- 
rum observationes  et  placita  cum  observationibus  nostris  ad  lectulos  aegrotan- 
tium collectis  comparemus  ; nullique  systemati  addicti  7 Naturam , illamque 
unam  consulamus  5 opinionum  enim  commenta  delet  dies,  Naturae  judicia  con- 
firmat: Experientiam  meam,  longo  artis  usu  comparatam , et  perpetuo  Lite- 
raturae  Medicae  studio  excultam , vobis  simplici  sermone , ab  omni  verborum 
lenocinio , et  ab  omni  nomenclatura  peregrina  et  sesquipedali , neologorum  bar- 
bariem redolenti , plane  penitusque  abhorrente  tradam , quod  dum  facere  an- 
nitar, et  consiliis  meis  vobis  viam  ad  Aesculapi  aedem  sternere  dum  studeam  , 
placidas  aures,  et  benignum  animum,  quo  dilectum  vobis-  Profsssorem , vo- 
bis, mihique  jam  valedicendum,  prosecuti  fuistis,  mihi  quoque,,  in  eadem  - 
palaestra  vobiscum  militanti  ne  negetis;  ad  unum  enim,  eimdemque  scopum.  ^ 
tendimus  cuncti,  Artis  et  Facultatis  Medicae  gloriam  et  celebritatem— 


Vos  omnes  denique  hujus  Academiae,.  Proavae  virtutis  praemii,  Cives» 
mecum  gaudete,  quod  ex  auctoritate  Nobilissimi  Magistratus  hujus  urbis,  ejus 
ab  Hispanorum  obsidione,  Principis  Auriaci  ingenio  ct  virtute  r,  et.  civium: 

consimilia  , annuente  Summo  Numine  , liberatae  , post  duo  secula  cum  dimi4 
dio  praeterlapsa , felicissimam  memoriam  crastina  et  perendina  Luce,  pie,  et 
hilariter  repetere  nobis  dabitur! 

Augusti  hujus  festi  solcnnia,  secutorum  serie  non  obliterata,  neque  un- 
quam obliteranda , Nos  omnes  Patriae  , Regi , Urbi , et  Academiae  magis 
magisque  obstringant,  et  nos,  ad  bene  de  Patria,  Rege,  Urbe,  et  Academia 
merendos  incitent;  mentique  nostrae  nunquam  excidat  sententia,  Nummo 
Senatorio , paulIo  post  Urbis  liberationem  cuso , caelata : 

Prudens  Parentum  Cladibus,  Et  Fide, 

Virtute  Discat  Pertinaci 
Posteritas  Patriam  Tueri ! ! ! 

